Luftstreitkräfte

Deutsche Luftstreitkräfte (eesti keeles Saksa õhujõud) nimetust kandsid Esimeses maailmasõjas keiserliku Saksa armee (Deutsches Heer) alluvusse kuulunud õhuväeüksused. Merel tegutsenud õhujõud kuulusid keiserliku Saksa mereväe (Kaiserliche Marine) koosseisu.E. W. A. von Hoeppner, Deutschlands Krieg in der Luft : ein Rückblick auf die Entwicklung und die Leistungen unserer Heeres-Luftstreitkräfte im Weltkriege. Leipzig: Koehler, 1921.

 Organisatsioon ja asutamine 
Esimese sõjalennuki soetas Saksamaa 1910. aastal. 1. oktoobril 1913 moodustati viis lennupataljoni. Need Saksa keisririigi lennuväed (Die Fliegertruppen des Deutschen Kaiserreiches) liideti 8. oktoobril 1916 õhulaevade üksuste, õhutõrje ja õhukaitsega, et moodustada Luftstreitkräfte.

 Juhtimine 
Luftstreitkräfte moodustamisel määras Saksa armee esimene peakortermeister Erich Ludendorff selle juhiks kindralleitnant Ernst von HoeppneriE. Lawson, J. Lawson, The First Air Campaign. Da Capo Press, 2002, p. 96.. Von Hoeppner oli õhujõudude juht kuni nende laiali saatmiseni pärast sõja lõppu, 16. jaanuaril 1919.

 Piloodid 
358 Saksa pilooti saavutasid vähemalt 5 võitu vastase õhusõidukite üle, mistõttu saab neid pidada lennuässadeksO. Ursinus: Complete official list of fighter pilots with more than three confirmed victorious dogfights . In: Aviation - Illustrated technical journal for all aviation . No. 4 . Frankfurt am Main, 1919, p. 99.. 76 lendurit autasustati Preisimaa kõrgeima sõjaväelise autasu, Pour le Mérite ordenigaS. T. Previtera, Prussian Blue - A History of the Order Pour le Merite. Winidore Press, 2005.. Luftstreitkräfte ja kogu sõja edukaim piloot oli Manfred von Richthofen 80 kinnitatud võiduga, talle järgnesid Ernst Udet (62 võitu), Erich Loewenhardt (54 võitu), Josef Jacobs ja Werner Voss (mõlemal 48)“World War I aces by victories.” The Aerodrome. http://www.theaerodrome.com/aces/by_score.php (Accessed Mar. 24, 2022)..

 Laialisaatmine 
Versailles’ rahulepinguga keelati Saksamaal igasuguste õhujõudude, sh sõjalennukite omamine, seega saadeti Luftstreitkräfte laiali ning lennukid kas anti Antandile üle või hävitati. 1919. aasta juunis enne lepingu allkirjastamist jõudis osa Saksa õhujõududest siiski osaleda Landesveeri sõjas osana Rauddiviisist.Mark Felton Productions. “Germany’s Secret Air Force 1919.” YouTube. https://youtu.be/TM0mHnEzOG4 (Accessed Mar. 24, 2022).

 Viited 

Kategooria:Saksamaa sõjandus